BJC เจาะฐานลูกค้านนทบุรี เปิดตัว “บิ๊กซี ไทรน้อย” ไฮเปอร์มาร์เก็ตสาขาที่ 149
BJC เจาะฐานลูกค้านนทบุรีเปิดตัว "บิ๊กซี ไทรน้อย" ไฮเปอร์มาร์เก็ตสาขาที่ 149
BJC เจาะฐานลูกค้านนทบุรีเปิดตัว "บิ๊กซี ไทรน้อย" ไฮเปอร์มาร์เก็ตสาขาที่ 149
25 ต.ค. 2562

นายอัศวิน เตชะเจริญวิกุล ประธานเจ้าหน้าที่บริหารและกรรมการผู้จัดการใหญ่ บมจ.บิ๊กซี ซูเปอร์เซ็นเตอร์  ห้างค้าปลีกในกลุ่มบริษัท เบอร์ลี่ ยุคเกอร์ จำกัด (มหาชน) หรือ BJC เปิดเผยว่า บริษัทได้เปิดตัวบิ๊กซี ซูเปอร์เซ็นเตอร์ สาขาไทรน้อย เป็นไฮเปอร์มาร์เก็ตสาขาที่ 149 เพื่อให้เป็นศูนย์กลาง ช็อปปิ้งแห่งใหม่ของ อ.ไทรน้อย จ.นนทบุรี รวมถึงรองรับความต้องการของลูกค้าในพื้นที่ใกล้เคียง ซึ่งทางบิ๊กซี จะมุ่งมั่นนำเสนอสินค้าที่จำหน่ายในราคาคุ้มค่า คุ้มราคาที่จะช่วยลดค่าครองชีพและตอบสนองความต้องการของลูกค้าและชุมชนอย่างตรงจุด
ทั้งนี้ บิ๊กซี ซูเปอร์เซ็นเตอร์ สาขาไทรน้อย ตั้งอยู่ในต.ไทรน้อย อ.ไทรน้อย จ.นนทบุรี นับเป็นสาขาลำดับที่ 5 ของบิ๊กซี ใน จ.นนทบุรี มีพื้นที่รวม 36,339 ตารางเมตร โดยจัดสรรเป็นพื้นที่ขายจำนวน 4,027 ตารางเมตร ทั้งยังนำเสนอสินค้าหลากหลายในราคาประหยัดกว่า 20,159 รายการ อาทิ อาหารสด อาหารแห้ง เครื่องใช้ภายในบ้าน ที่ล้วนเป็นสินค้าคุณภาพจำหน่ายในราคาประหยัดภายใต้การให้บริการตามมาตรฐานระดับประเทศ อีกทั้งยังมีการจัดกิจกรรมส่งเสริมการขายพิเศษต่างๆเพื่อสร้างสีสันการช้อปปิ้งอย่างต่อเนื่อง  ตลออดจนอำนวยความสะดวกให้แก่ลูกค้าที่มาใช้บริการที่บิ๊กซีด้วยพื้นที่จอดรถยนต์และจักรยานยนต์ รวม 834 คัน
ขณะเดียวกัน บิ๊กซีมุ่งตอกย้ำนโยบาย “ห้างคนไทย หัวใจคือลูกค้า” โดยทุกการจับจ่ายสินค้าภายในบิ๊กซีของทุกท่าน จะเป็นผลตอบแทนกลับสู่ชุมชนในรูปแบบภาษีท้องถิ่น ซึ่งบิ๊กซีมีนโยบายการชำระภาษีคืนกลับสู่ท้องถิ่น ในทุกพื้นที่ที่เข้าไปเปิดให้บริการ เพื่อมุ่งหวังช่วยพัฒนาความเจริญ กระจายรายได้สู่ชุมชนและสนับสนุนรายได้ของท้องถิ่น ทั้งยังมองว่าการขยายสาขาจะเป็นการสร้างอาชีพให้กับคนในพื้นที่ท้องถิ่นกว่า 116 คน แบ่งเป็น การจ้างงานในท้องถิ่น 80 คน และมีพนักงานโอนย้ายกลับภูมิลำเนา จำนวน 36 คน ซึ่งช่วยให้พนักงานได้มีโอกาสอยู่ใกล้ชิดกับครอบครัว ช่วยพัฒนาด้านสังคมในภาพรวมของ จ.นนทบุรี ด้วยเช่นกัน